Ένας 50χρονος Τούρκος δικαστικός, διωκόμενος κατά δήλωσή του από την κυβέρνηση Ερντογάν, ήταν μαζί με τους έξι πρόσφυγες και μετανάστες που διέσωσε το ναυαγοσωστικό του λιμεναρχείου Χίου περί τις 6 το πρωί της Τρίτης, 30 Αυγούστου 2016, στην περιοχή της Αγίας Ελένης.

Τα στελέχη του λιμεναρχείου Χίου, σύμφωνα με πληροφορίες του astraparis.gr, διακρίβωσαν κατά τόπο αδιαμφισβήτητο την ταυτότητα και την ιδιότητα του Τούρκου υπηκόου.

Ο Τούρκος δικαστικός, ο οποίος ζήτησε από τα στελέχη του Λιμενικού πολιτικό άσυλο, βρίσκεται αυτή τη στιγμή (λίγο μετά τη μία το μεσημέρι) στην εισαγγελία Χίου για την παράνομη είσοδό του στην χώρα, ενώ ταυτόχρονα η εισαγγελία θα αποφασίσει περί του αιτήματος ασύλου και κατά πάσα πιθανότητα θα παραπεμφθεί στις αρμόδιες αρχές στην Αθήνα.